Oudtshoorn UCC se 180ste feesvieringe 'n reuse sukses! – DieHoorn
Oudtshoorn UCC se 180ste feesvieringe 'n reuse sukses!
Eerw Johannes Muggels (regs) verwelkom eerw Leon Klate (Pniel UCC) wat die diens behartig het.
Oudtshoorn UCC se orrel-sus­ters, Ilca Ewerts (links) en Sue-Lanya Ewerts, wat die diens begelei het.
Die Oudtshoorn United Congregatio­nal-kerk het die afgelope naweek sy 180ste verjaarsdag met groot sukses gevier. Hierdie allemintige prestasie het reeds verlede jaar al afgeskop met verskeie funksies soos die veelbespro­ke Kultuuraand en 5 km-pretloop wat ook ten bate van die kerk se verjaarsdag gehou was.
Volgens Henry Booysen (fees­koör­dineerder) kan die algehele sukses van die feesvieringe toegeskryf word aan maandelange sorgvuldige beplanning en die toegewydheid van die reëlings­komitee.
"Dit is nie aldag dat 'n kerk 180 jaar oud word nie, en daarom het ons besluit om hierdie jaar ons kerk se verjaarsdag ekstra spesiaal te maak.
"Dit was voorwaar 'n groot voorreg om deel te kon wees van die vele verrigtinge en daarom verdien alle betrokke rolspelers 'n pluimpie. Alle eer en glorie aan ons Hemelse Vader vir n geseënde naweek."
Die feesprogram het verlede Maan­dag begin met 'n voorbiddingsessie by die kerk wat gehou is om die verrigtinge vir die week amptelik te open.
Woensdagaand het gemeentelede heerlik saam gekuier met onder andere humoristiese staaltjies wat gedeel is tesame met verskeie sosiale aktiwiteite waaraan almal kon deelneem.
Heerlike etes soos potjiekos, kerrie­vis en "brawn" is Vrydagaand te koop aangebied met die basaar en traditionele feesontbyt wat die Saterdag­oggend plaas gevind het.
"Dit was 'n riem onder die hart om soveel mense van ander kerkgemeentes by ons basaar te kon ontvang," sê Booysen. "Almal was dit eens dat hulle die feestelike atmosfeer verskriklik baie geniet het en veral die kleintjies kon nie genoeg kry van die springkasteel nie."
Vanjaar se ere-fees en konferensiediens is deur besoekende eerw Leon Klate van Pniel United Congregational Church gelei.
"Toe Oudtshoorn UCC my geskakel het om die diens te lei was ek aanvanklik baie huiwerig om in te stem omdat ek nie heeltemal seker was of ek die regte persoon vir die taak was nie," sê Klate. "Eers na konsultasie met my eie kerk se raadslede en raadpleging met God het ek tot die oortuiging gekom dat ek wel geroep was om hierdie diens te lei. Dit was voorwaar 'n groot eer vir my en my familie om te kon deel hê aan die feesvieringe van 'n kerk met so 'n ryke geskiedenis en tradisie."
Klate het ook die boomplantseremonie behartig waartydens 'n boom deur die kerk se twee oudste gemeentelede, Petrus
Manewil en Katriena Titus, geplant is.
• Oudtshoorn UCC wil graag die brëe gemeenskap bedank vir hul ongelooflike ondersteuning en hoop om hulle volgende jaar weer met ope arms te ontvang.
Die gemeente se twee oudste lidmate, Petrus Manewil en Katrien Titus, plant saam 'n boom in die tuin van die kerk ter viering van Oudtshoorn United Congregational Church se 180ste bestaansjaar.
Die gekombineerde kore van Oudtshoorn UCC, Toekomsrus UCC, Bongulethu UCC, Bridgton UCC, St Simon's Anglican Church en Weyers Memorial UCC het onder leiding van koorleier Aubrey van Wyngaardt tydens die feesdiens opgetree.
Oudtshoorn UCC Juniorkoor het bekoor onder leiding van Shirleen le Roux.
Daar is fees gevier…
'n Lekker potjie dominoes
Ietsie op die kole
AfriForum – Laat jou stem hoor
DAAR is deesdae soveel uitdagings wanneer dit kom by kwessies wat almal van ons raak. Het jy al gewonder...
Firi die meisieswenner by fees
Deur Liesel le Roux N JONG Ierse wolfhond van Oudtshoorn het Saterdag 'n stukkie prettige geskiedenis gemaak toe sy...
Onderburgemeester wil help en betrokke raak
• Mwati 'n vrou wat voor vat Deur Ilze-Mari Gründling DIE onderburgemeester van die Gro­ter Oudtshoorn, Noluthando Mwa­ti, gee...
Jong trompetblaser van Oudtshoorn besoek Duitsland
Deur Garnett Wicomb Llewayden Jacobs (18), 'n voorslag-trompetblaser van die Oudtshoorn Lutherse Kerk Jeugbrigade asook die die kerk se...
Protes teen dwemhandel
• Inwoners hou 'n tweede optog binne 'n maand Deur Ilze-Mari Gründling INWONERS van Nissenville in Ladismith het vir...
Spieskamp-huise sloer steeds
Deur Garnett Wicomb 'N GRONDEIENAAR wat glo nog nie toestemming gegee het vir die bou van 'n reservoir op...
Kara-Jade wen Lollos-kaartjies
DIE sesjarige Kara-Jade Weimers van Oudtshoorn is die wenner van twee kaartjies vir die Lollos-vertoning Saterdag op Oudtshoorn. Die...
Dankie, DA, vir die nuwe padoppervlak voor die Oudtshoorn Aftreeoord. Ons hoop dat die slegte deel van Parkweg voor...